ÅR B

**JESUS KRISTUS, UNIVERSETS KONGE**

P: Kære medkristne! Kristus er vor Konge. Lad os i bøn vende os til ham:

1. At de, som er sat til at lede Kirken,

må lade sig præge af Kirkens Herre.

Derom beder vi.

A: Herre, hør vor bøn.

2. At statens ledere må have visdom og forstand

til at kende deres forpligtelser

og grænserne for deres ansvar.

Derom beder vi.

A: Herre, hør vor bøn.

3. At alle de, som lider,

må få trøst og hjælp fra Kristus,

verdens lidende Konge.

Derom beder vi.

A: Herre, hør vor bøn.

4. At vi må få nåde til at udøve vor kongelige præstegerning

̶ Gud til ære og vore medmennesker til glæde.

Derom beder vi.

A: Herre, hør vor bøn.

P: Herre Gud, himmelske Fader,

din Søn er Alfa og Omega, begyndelsen og enden.

Led ved din Ånd dem, der er sat

til at udøve din gerning i verden.

Ved Kristus, vor Herre.

A: Amen.